Eiker prosti

Eiker prosti er et tjenestedistrikt i Tunsberg bispedømme i Den norske kirke. Prosten i Eiker har i dag tilhold ved Haug menighetssenter i Hokksund. Erik Haualand, som var sogneprest i Nore, Uvdal og Tunhovd menighet fra 1995, tiltrådte som prost i Eiker våren 2014, der han overtok embetet etter prost Helge Norrud, som gikk av med pensjon. Haualand gikk selv av med pensjon fra og med 1. mars 2023.

Eiker prosti ble fradelt Drammen prosti ved kgl.res. av 20. februar 1970. Nedre Eiker, Eiker, Modum, Sigdal og Krødsherad prestegjeld ble skilt ut fra Drammen prosti, for å inngå i nye Eiker prosti. Nedre Eiker kommune ble i 2020 innlemmet i Drammen kommune, noe som videre førte til at Mjøndalen og Nedre Eiker menigheter i Nedre Eiker kirkelig fellesråd ble lagt til Drammen prosti igjen. Eiker prosti består derfor nå av fire fellesråd.

Inndeling 
Prestegjeldene ble i Norge faset ut på begynnelsen av 2000-tallet, til fordel for kirkelige fellesråd. Fellesrådene blir videre inndelt i menigheter, som er eiere og drivere av kirkene. Prestene og noen andre ansattes nå av prostiet og har nå sin tjeneste knyttet til ett eller flere sogn. En prost leder prostiet, som kan ha mange ansatt.

 Eiker prosti
 Krødsherad kirkelige fellesråd
 Krødsherad menighet
 Glesne kapell, ligger på Glesne, langs sørvestbredden av Krøderfjorden og like vest for tettstedet Krøderen
 Olberg kirke, ligger på Olberg, langs østbredden av Krøderfjorden og like sør for Noresund
 Veikåker kapell, ligger på Stavenesodden, langs østbredden av Krøderfjorden og et stykke nord for Noresund
 Modum kirkelige fellesråd
 Modum menighet
 Gulsrud kirke, ligger på nordspissen av Finnemarka i Øst-Modum, ved Tyrifjorden
 Heggen kirke, ligger ved skiflyvningsbakken i Vikersund og tvers over Bergsjøen for sentrum i Geithus
 Nykirke kirke, ligger på Nykirke ved Buskerud gård
 Rud kirke, ligger på Drolsum
 Snarum kirke, ligger øst for Snarumselva, i bygda Snarum
 Vestre Spone kirke, ligger vest for Snarumselva, i bygda Vestre Spone
 Åmot kirke, ligger i Åmot
 Vikersund menighetssenter, i sentrum av Vikersund
 Olavskirken, privat kirke, eid og driftet av Modum Bad
 Vike kirkeruin, rester etter en steinkirke ved Østre Vike gård i Vikerkleiva
 Sigdal kirkelige fellesråd
 Eggedal menighet
 Eggedal kirke, ligger i sentrum av Eggedal
 Haglebu fjellkirke, ligger på Gråntangen vest i Haglebuvatna på Haglebu, lengst nord i Eggedal
 Sigdal menighet
 Solumsmoen kapell, ligger ved Storebråtan på Solumsmoen ved elva Simoa
 Holmen kirke, ligger på Prestfoss
 Vatnås kirke, ligger på Grenskogen like øst for den sørlige enden av Lauvnesvatnet, sør for Prestfoss og vest for Solumsmoen
 Øvre Eiker kirkelige fellesråd
 Bakke menighet
 Bakke kirke, ligger like sørvest for Skotselv sentrum
 Bingen kapell, ligger i bygda Bingen
 Haug menighet
 Haug kirke, ligger i på vestsiden av Hokksund
 Fiskum menighet
 Fiskum kirke, ligger ved Darbu, på vestbredden av Fiskumvannet
 Fiskum gamle kirke, ligger ved Darbu og Fiskumvannet
 Vestfossen menighet
 Vestfossen kirke, ligger i sentrum av Vestfossen
 Vestfossen kapell, nedlagt i 2010, ligger i sentrum av Vestfossen, der Vestfosselva renner ut fra Fiskumvannet

Referanser 

Prostier i Tunsberg bispedømme
Religion i Viken